《立斋静佳楼和王吉州韵》
宋代·金履祥

层楼新扁表新功，个里工夫自不同。
俨若思时居此敬，寂然静处感而通。
山窥南北浮岚小，月转西东灏气充。
更植楼前佳玉树，君家槐荫比车攻。

作者简介：（1232—1303）宋元间婺州兰溪人，字吉父。少有经世志，博览群书。及壮，知向濂、洛之学，事同郡王柏，从登何基之门，专治朱熹之学。咸淳七年，襄樊围急，建言由海道攻燕，所言经过地方、洋面等，悉与后来元朝海运路线相符。德祐初，起为史馆编校，不就。宋亡，隐金华山中，训迪后学。晚居仁山下，学者称仁山先生。卒谥文安。有《大学疏义》、《论语集注考證》、《通鉴前编》和《仁山集》等。